CELEX: 52005PC0366
Language: el
Date: 2005-08-08
Title: Πρόταση Κανονισμου του Ευρωπαϊκου Κοινοβουλίου και του Συμβουλίου για στατιστικές σχετικά με μεταφορές εμπορευμάτων μέσω εσωτερικών πλωτών οδών

Σημαντική ανακοίνωση νομικού περιεχομένου

|

52005PC0366

Πρόταση Κανονισμου του Ευρωπαϊκου Κοινοβουλίου και του Συμβουλίου για στατιστικές σχετικά με μεταφορές εμπορευμάτων μέσω εσωτερικών πλωτών οδών  /* COM/2005/0366 τελικό - COD 2005/0150 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 8.8.2005COM(2005) 366 τελικό2005/0150 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια στατιστικές σχετικά με μεταφορές εμπορευμάτων μέσω εσωτερικών πλωτών οδών(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣΥΝΟΛΙΚΗ ΑΙΤΙΟΛΟΓΗΣΗ ΚΑΙ ΣΤΟΧΟΣ1. Η προώθηση των μεταφορών μέσω εσωτερικών πλωτών οδών αποτελεί σημαντικό μέρος της κοινής πολιτικής μεταφορών τόσο από πλευράς οικονομικής αποτελεσματικότητας όσο και από πλευράς μείωσης της κατανάλωσης ενέργειας και του περιβαλλοντικού αντίκτυπου των μεταφορών. Ο συνολικός αυτός στόχος προωθήθηκε με μια σειρά κοινοτικών μέτρων και ιδίως με τα έγγραφα στρατηγικής της Επιτροπής, όπως το λευκό βιβλίο «Η ευρωπαϊκή πολιτική μεταφορών με ορίζοντα το έτος 2010».Επιπλέον, οι μεταφορές μέσω εσωτερικών πλωτών οδών προωθήθηκαν επίσης από μεγάλες επενδύσεις στην υποδομή των εσωτερικών πλωτών οδών στο πλαίσιο του μέρους "Μεταφορές" των Διευρωπαϊκών Δικτύων.2. Οι στατιστικές σχετικά με τις μεταφορές μέσω εσωτερικών πλωτών οδών συλλέγονται στο πλαίσιο της οδηγίας 80/1119/ΕΟΚ[1], του Συμβουλίου, αλλά η νομοθετική αυτή πράξη έχει ορισμένα μειονεκτήματα:-  καλύπτει μόνο μεταφορές εμπορευμάτων με πλοία, ενώ οι κοινοτικές ενέργειες για τις μεταφορές μέσω εσωτερικών πλωτών οδών απαιτούν επίσης στοιχεία για τη μεταφορά εμπορευματοκιβωτίων·-  οι στατιστικές που πρέπει να καταρτίζονται δεν αντιστοιχούν στις παρούσες ανάγκες σ' αυτό τον τομέα·-  στις στατιστικές αυτές παρατηρήθηκαν ορισμένα σημαντικά προβλήματα ποιότητας·-  δεν προβλέπεται αναπροσαρμογή της οδηγίας με διαδικασία επιτροπής·-  με την εφαρμογή νέων τεχνολογιών πληροφορικής μπορεί να μειωθεί ο φόρτος εργασίας για τα κράτη μέλη που διαβιβάζουν στοιχεία.Tα μειονεκτήματα αυτά, στο σύνολό τους, κατέστησαν απαραίτητη την υποβολή πρότασης προς αντικατάσταση της οδηγίας 80/1119/ΕΟΚ.3. Μια νέα νομοθετική πράξη στον τομέα αυτό παρέχει επίσης την ευκαιρία να εισαχθεί μια διαδικασία επιτροπής και να διευκρινιστεί ο ρόλος των εθνικών αρχών στην κατάρτιση των εν λόγω στατιστικών και τη διαβίβασή τους στην Eurostat.4. Η νέα νομοθετική πράξη επιτρέπει την εφαρμογή της ταξινόμησης εμπορευμάτων NST 2000, ακολουθώντας το ίδιο χρονοδιάγραμμα με άλλα είδη μεταφορών.ΝΟΜΙΚΗ ΒΑΣΗ ΚΑΙ ΜΟΡΦΗ ΤΗΣ ΠΡΟΤΕΙΝΟΜΕΝΗΣ ΠΡΑΞΗΣ5. Η προτεινόμενη νομική βάση για τον κανονισμό περί των στατιστικών σχετικά με τις μεταφορές μέσω εσωτερικών πλωτών οδών είναι το άρθρο 285 παράγραφος 1 της Συνθήκης, σχετικά με τις κοινοτικές στατιστικές. Η πρόταση περιλαμβάνεται στο πρόγραμμα εργασίας της Επιτροπής για το 2004.6. Η νέα νομοθετική πράξη λαμβάνει τη μορφή κανονισμού και όχι οδηγίας δεδομένου ότι προορίζεται να ισχύσει άμεσα στα κράτη μέλη χωρίς να απαιτείται η μεταφορά της στην εθνική νομοθεσία. Αυτό δεν επηρεάζει την ελευθερία των εθνικών αρχών να καταρτίζουν τις συγκεκριμένες στατιστικές χρησιμοποιώντας μεθόδους που θα λαμβάνουν υπόψη τις διαφορετικές συνθήκες που υπάρχουν στα κράτη μέλη. Η χρήση ενός κανονισμού ευθυγραμμίζεται με άλλες στατιστικές νομοθετικές πράξεις οι οποίες εκδόθηκαν από το 1997 και εξής.KΥΡΙΑ ΧΑΡΑΚΤΗΡΙΣΤΙΚΑ ΤΟΥ ΚΑΝΟΝΙΣΜΟΥ7. Ο κανονισμός θέτει ένα σύνολο κοινών κανόνων για τις στατιστικές σχετικά με τις μεταφορές μέσω εσωτερικών πλωτών οδών μαζί με ένα σύνολο παραρτημάτων που ορίζουν ένα σύνολο στατιστικών πινάκων. Οι κανόνες καλύπτουν τους ορισμούς, τις διατάξεις για τη συλλογή των στοιχείων, τη διαβίβαση και τη διάδοση, καθώς και μια διαδικασία επιτροπής για την έγκριση των μέτρων εφαρμογής και τη μεταγενέστερη αναπροσαρμογή του κανονισμού. Περιλαμβάνουν επίσης διατάξεις για τη διατήρηση της ποιότητας των στατιστικών, για την αξιολόγηση και την υποβολή εκθέσεων στο Ευρωπαϊκό Κοινοβούλιο και το Συμβούλιο. Επιπλέον, ο κανονισμός περιλαμβάνει διατάξεις σχετικά με την κάλυψη των μεταφορών μέσω εσωτερικών πλωτών οδών από τον κανονισμό.8. Οι ορισμοί παρατίθενται στο άρθρο 3. Πρόσθετοι τεχνικοί ορισμοί που απαιτούνται για την εξασφάλιση ενός εύλογου επιπέδου εναρμόνισης, θα θεσπιστούν μέσω της διαδικασίας της επιτροπής (άρθρο 10), αναγνωρίζοντας παράλληλα ότι δεν είναι εφικτό να επιβληθούν νομικά δεσμευτικοί ορισμοί όλων των όρων που χρησιμοποιούνται στη συλλογή των στατιστικών στοιχείων.9. Όπως και σε άλλες στατιστικές νομοθετικές πράξεις, οι τεχνικές ρυθμίσεις για τη διαβίβαση στατιστικών στην Eurostat (άρθρο 5) θα θεσπιστούν αργότερα με τη διαδικασία της επιτροπής. Αυτό είναι επιθυμητό προκειμένου να συζητηθούν οι κατάλογοι των κωδικών και τα μορφότυπα των αρχείων με τα κράτη μέλη και να γίνουν οι σχετικές δοκιμές πριν να υιοθετηθούν οι οριστικές τους μορφές.10. Τα στατιστικά αποτελέσματα της συλλογής στοιχείων θα διανέμονται από τη Eurostat. Οι ρυθμίσεις για τη διάδοση στοιχείων (άρθρο 6) πρέπει επίσης να θεσπιστούν σε μεταγενέστερη φάση μέσω της διαδικασίας επιτροπής. Αυτό θα επιτρέψει να συζητηθούν με τα κράτη μέλη οι λεπτομέρειες, το περιεχόμενο και η επικαιρότητα της διάδοσης αυτής.11. Οι διατάξεις σχετικά με τα κριτήρια και τις εκθέσεις ποιότητας καθώς και για τις εκθέσεις εφαρμογής (άρθρα 7 και 8) έχουν σχεδιαστεί για να δώσουν έμφαση, πρώτον, στη σημασία μη δεσμευτικών μεθοδολογικών συστάσεων για τη συμπλήρωση της νομοθετικής πράξης όσον αφορά την υποστήριξη της βελτίωσης της στατιστικής ποιότητας κατά την εφαρμογή του κανονισμού και, δεύτερον, στην αξιολόγηση της ποιότητας, τους κόστους και του οφέλους για τις εν λόγω στατιστικές.12. Η διαδικασία της επιτροπής (άρθρο 10) θα εξασφαλίσει τη δυνατότητα αναπροσαρμογής των διατάξεων του κανονισμού με βάση την πείρα που θα αποκτηθεί από την εφαρμογή του. Ειδικότερα, η Eurostat θα προτείνει εναρμονισμένους τεχνικούς ορισμούς, κανόνες για την εφαρμογή της υποβολής απλουστευμένων εκθέσεων και τεχνικά πρότυπα για τη διαβίβαση των στοιχείων μόλις θα έχουν δοκιμαστεί πλήρως. Η Επιτροπή προτείνει μια διαδικασία κανονιστικής επιτροπής ως το καταλληλότερο είδος διαδικασίας στην περίπτωση αυτή, σύμφωνα με την απόφαση 1999/468/ΕΚ[2] του Συμβουλίου.ΣΤΟΙΧΕΙΑ ΠΟΥ ΠΡΕΠΕΙ ΝΑ ΣΥΛΛΕΓΟΝΤΑΙ13. Τα στοιχεία που πρέπει να συλλέγονται ορίζονται στα παραρτήματα A-Ε (άρθρο 4) . Η προτεινόμενη νομική βάση περιλαμβάνει τις ακόλουθες κύριες διαφορές σε σύγκριση με τη συλλογή στοιχείων που ορίζεται στο πλαίσιο της οδηγίας 80/1119/ΕΟΚ του Συμβουλίου:-  οι περίοδοι παρακολούθησης είναι τριμηνιαίες και ετήσιες ενώ δεν απαιτούνται μηνιαία στοιχεία, ώστε να μειωθεί η επιβάρυνση για τα κράτη μέλη ·-  συλλογή σε τριμηνιαία και ετήσια βάση ενός νέου συνόλου κοινοτικών στατιστικών για μεταφορές εμπορευματοκιβωτίων μέσω εσωτερικών πλωτών οδών·-  τα στοιχεία για τις μεταφορές ανά είδος εμπορευμάτων ακολουθεί την ταξινόμηση εμπορευμάτων NTS 2000·-  απλουστευμένη ταξινόμηση του τύπου των πλοίων·-  νέο πεδίο πληροφοριών για το διαχωρισμό φορτωμένων και κενών πλοίων και εμπορευματοκιβωτίων·-  απαιτείται η ταυτοποίηση των περιφερειών φόρτωσης και εκφόρτωσης σύμφωνα με την ταξινόμηση NUTS2·-  μειωμένη συλλογή στοιχείων για τα κράτη μέλη εκείνα στα οποία δεν υπάρχουν διεθνείς ή διαμετακομιστικές εσωτερικές πλωτές οδοί μεταφοράς αλλά στα οποία ο συνολικός όγκος των εμπορευμάτων που μεταφέρονται ετησίως μέσω εσωτερικών πλωτών οδών, ως εθνικές μεταφορές, υπερβαίνει το ένα εκατομμύριο τόνους.ΠΛΕΟΝΕΚΤΗΜΑΤΑ ΤΟΥ ΚΑΝΟΝΙΣΜΟΥΗ συλλογή στατιστικών καλής ποιότητας για τις μεταφορές μέσω εσωτερικών πλωτών οδών είναι σημαντική για τους ακόλουθους λόγους:1) Ανάπτυξη και παρακολούθηση κοινοτικών ενεργειών επίσης σε τριμηνιαία βάση (παράρτημα Δ) για την προώθηση των μεταφορών μέσω εσωτερικών πλωτών οδών, όπως ορίζεται στο λευκό βιβλίο.2) Αξιολόγηση του αντίκτυπου της επένδυσης σε υποδομές εσωτερικών πλωτών οδών.3) Συμμετοχή πλοίων υπό ξένη σημαία σε εθνικές μεταφορές.4) Εναρμόνιση με τη συλλογή άλλων διεθνών στοιχείων.5) Μείωση του φόρτου εργασίας για τα κράτη που υποβάλουν στοιχεία και για τη Eurostat.2005/0150 (COD)ΠρότασηΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥγια στατιστικές σχετικά με μεταφορές εμπορευμάτων μέσω εσωτερικών πλωτών οδώνΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285 παράγραφος 1,την πρόταση της Επιτροπής,αποφασίζοντας σύμφωνα με τη διαδικασία που αναφέρεται στο άρθρο 251 της Συνθήκης,Εκτιμώντας τα εξής:(1) Οι εσωτερικές πλωτές οδοί αποτελούν σημαντικό μέρος των δικτύων μεταφορών της Κοινότητας και η προώθηση των εσωτερικών πλωτών οδών μεταφοράς αποτελεί έναν από τους στόχους της κοινής πολιτικής μεταφορών, τόσο από πλευράς οικονομικής αποτελεσματικότητας όσο και από πλευράς μείωσης της κατανάλωσης ενέργειας και του περιβαλλοντικού αντίκτυπου των μεταφορών, όπως περιγράφεται στο λευκό βιβλίο (έγγραφο στρατηγικής) της Επιτροπής με τίτλο «Η ευρωπαϊκή πολιτική μεταφορών με ορίζοντα το έτος 2010: η ώρα των επιλογών[3] .(2) Η Επιτροπή χρειάζεται τις στατιστικές σχετικά με τις μεταφορές εμπορευμάτων μέσω εσωτερικών πλωτών οδών προκειμένου να παρακολουθήσει και να αναπτύξει την κοινή πολιτική μεταφορών καθώς και τα στοιχεία που αφορούν τις μεταφορές, των πολιτικών για τις περιφέρειες και τα διευρωπαϊκά δίκτυα.(3) Οι στατιστικές για τις μεταφορές μέσω εσωτερικών πλωτών οδών συλλέγονταν στο πλαίσιο της οδηγίας 80/1119/ΕΟΚ της 17ης Νοεμβρίου 1980 περί των στατιστικών καταστάσεων για τις εσωτερικές πλωτές μεταφορές εμπορευμάτων[4] η οποία δεν ανταποκρίνεται πλέον στις τρέχουσες ανάγκες στον εν λόγω τομέα. Ως εκ τούτου, ενδείκνυται η αντικατάστασή της με ένα νέο μηχανισμό που θα επεκτείνει το πεδίο εφαρμογής της και θα βελτιώνει την αποτελεσματικότητά της.(4) Οι κοινοτικές στατιστικές σχετικά με όλους τους τρόπους μεταφορών πρέπει να συλλέγονται σύμφωνα με τις κοινές έννοιες και πρότυπα, με σκοπό την επίτευξη της μέγιστης συγκρισιμότητας μεταξύ των τρόπων μεταφορών.(5) Επειδή οι στόχοι της ενέργειας που πρέπει να αναληφθεί, δηλαδή η δημιουργία κοινών στατιστικών προτύπων που θα επιτρέπουν την παραγωγή εναρμονισμένων στοιχείων, δεν μπορούν να επιτευχθούν επαρκώς από τα κράτη μέλη και, επομένως, μπορούν να επιτευχθούν καλύτερα σε κοινοτικό επίπεδο, η Κοινότητα μπορεί να θεσπίσει μέτρα, σύμφωνα με την αρχή της επικουρικότητας όπως αυτή ορίζεται στο άρθρο 5 της Συνθήκης. Σύμφωνα με την αρχή της επικουρικότητας, όπως ορίζεται στο εν λόγω άρθρο, ο παρών κανονισμός δεν υπερβαίνει τα αναγκαία για την επίτευξη αυτών των στόχων.(6) Τα αναγκαία μέτρα για την εφαρμογή του παρόντος κανονισμού πρέπει να θεσπιστούν σύμφωνα με την απόφαση 1999/468/ΕΚ 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[5].(7) Η Επιτροπή Στατιστικού Προγράμματος που συστάθηκε με την απόφαση 89/382 (EΟΚ/Ευρατόμ)[6] γνωμοδότησε σύμφωνα με το άρθρο 3 της εν λόγω απόφασης.ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Θεματικό αντικείμενοΟ παρών κανονισμός θεσπίζει κοινούς κανόνες για την παραγωγή κοινοτικών στατιστικών σχετικά με τις μεταφορές μέσω εσωτερικών πλωτών οδών.Άρθρο 2Πεδίο εφαρμογής1. Τα κράτη μέλη διαβιβάζουν στη Eurostat τις στατιστικές που αφορούν τις μεταφορές μέσω εσωτερικών πλωτών οδών στην επικράτειά τους.2. Τα κράτη μέλη στα οποία ο συνολικός όγκος των εμπορευμάτων που μεταφέρονται ετησίως μέσω εσωτερικών πλωτών οδών ως εθνικές, διεθνείς ή διακομιστικές μεταφορές υπερβαίνει το ένα εκατομμύριο τόνους υποβάλλουν τις στατιστικές που αναφέρονται στο άρθρο 4 παράγραφος 1.3. Κατά παρέκκλιση της παραγράφου 1, τα κράτη μέλη στα οποία δεν υπάρχουν διεθνείς ή διαμετακομιστικές εσωτερικές πλωτές οδοί μεταφοράς, αλλά στα οποία ο συνολικός όγκος των εμπορευμάτων που μεταφέρονται ετησίως μέσω εσωτερικών πλωτών οδών, ως εθνικές μεταφορές, υπερβαίνει το ένα εκατομμύριο τόνους, υποβάλλουν μόνον τις στατιστικές που απαιτούνται από το άρθρο 4 παράγραφος 2.4. Ο παρών κανονισμός δεν ισχύει για τα εξής:(α) τη μεταφορά εμπορευμάτων με πλοία κάτω των 50 τόνων νεκρού βάρους,(β) τα πλοία που χρησιμοποιούνται κυρίως για τη μεταφορά επιβατών,(γ) τα πλοία που χρησιμοποιούνται για σκοπούς διαπεραίωσης,(δ) τα πλοία που χρησιμοποιούνται μόνο για μη εμπορικούς σκοπούς από τις λιμενικές και τις δημόσιες αρχές,(ε) τα πλοία που χρησιμοποιούνται αποκλειστικά ως σκάφη ανεφοδιασμού ή αποθήκευσης,(στ) τα πλοία που δεν χρησιμοποιούνται για τη μεταφορά εμπορευμάτων, όπως τα αλιευτικά σκάφη, οι βυθοκόροι, τα πλωτά συνεργεία, οι πλωτές κατοικίες και τα σκάφη αναψυχής.Άρθρο 3ΟρισμοίΓια τους σκοπούς του παρόντος κανονισμού ισχύουν οι ακόλουθοι ορισμοί: (α) «πλωτή εσωτερική υδάτινη οδός», έκταση νερού, που δεν αποτελεί μέρος της θάλασσας, στην οποία μπορούν να πλέουν κανονικά φορτωμένα σκάφη μεταφορικής ικανότητας τουλάχιστον 50 τόνων. Ο όρος αυτός περιλαμβάνει τόσο πλωτούς ποταμούς και λίμνες όσο και πλωτά κανάλια.Άρθρο 4Συλλογή στοιχείων1. Τα στοιχεία συλλέγονται σύμφωνα με τους πίνακες των παραρτημάτων Α έως Δ:2. Η μειωμένη απαίτηση για τη συλλογή στοιχείων που προβλέπεται στο άρθρο 2 παράγραφος 3 καλύπτει όλα τα στοιχεία που απαιτούνται στο πλαίσιο του παραρτήματος Ε.3. Για τους σκοπούς του παρόντος κανονισμού, τα εμπορεύματα ταξινομούνται σύμφωνα με το παράρτημα ΣΤ.Άρθρο 5Διαβίβαση στατιστικών1. Η πρώτη περίοδος παρακολούθησης αρχίζει την 1η Ιανουαρίου 2007. Η διαβίβαση των στατιστικών γίνεται το ταχύτερο δυνατό και το αργότερο εντός πέντε μηνών από τη λήξη της περιόδου παρακολούθησης.2. Κατά τη διάρκεια των τριών πρώτων ετών της εφαρμογής του παρόντος κανονισμού, η επιτρεπόμενη περίοδος για τη διαβίβαση που αναφέρεται στην παράγραφο 1 μπορεί να επεκταθεί σύμφωνα με τη διαδικασία που αναφέρεται στο άρθρο 9. Η μέγιστη επιτρεπόμενη περίοδος για τη διαβίβαση, συμπεριλαμβανομένης όποιας χορηγούμενης επέκτασης, δεν υπερβαίνει τους οκτώ μήνες από τη λήξη της περιόδου παρακολούθησης.Οι επεκτάσεις της επιτρεπόμενης περιόδου για τη διαβίβαση αναφέρονται στο παράρτημα Ζ.Άρθρο 6ΔιάδοσηΟι κοινοτικές στατιστικές που βασίζονται στα στοιχεία που αναφέρονται στο άρθρο 4 διαδίδονται από τη Eurostat σε συχνότητα παρόμοια με αυτή που ορίζεται για τη διαβίβαση των αποτελεσμάτων.Άρθρο 7Ποιότητα των στατιστικών1. Η Eurostat αναπτύσσει και δημοσιεύει, σύμφωνα με τη διαδικασία που αναφέρεται στο άρθρο 9, μεθοδολογικές προδιαγραφές και κριτήρια που σχεδιάζονται για την εξασφάλιση της ποιότητας των παραγόμενων στοιχείων.2. Τα κράτη μέλη λαμβάνουν όλα τα αναγκαία μέτρα για την εξασφάλιση της ποιότητας των διαβιβαζόμενων στοιχείων.3. Η Eurostat αξιολογεί την ποιότητα των διαβιβαζόμενων στοιχείων. Τα κράτη μέλη υποβάλλουν στη Eurostat έκθεση με τις πληροφορίες και τα στοιχεία που τους ζητεί για την πιστοποίηση της ποιότητας των διαβιβαζόμενων στοιχείων.Άρθρο 8Έκθεση εφαρμογήςΕντός τριών ετών από την έναρξη της ισχύος του παρόντος κανονισμού και ύστερα από διαβούλευση με την επιτροπή στατιστικού προγράμματος, η Επιτροπή υποβάλει έκθεση προς το Ευρωπαϊκό Κοινοβούλιο και το Συμβούλιο σχετικά με την εφαρμογή του παρόντος κανονισμού. Συγκεκριμένα, η έκθεση αυτή:(α) αξιολογεί τα οφέλη που προκύπτουν για την Κοινότητα, τα κράτη μέλη και τους παροχείς και τους χρήστες των στατιστικών πληροφοριών από τις στατιστικές που παράγονται, σε σχέση με το κόστος τους·(β) αξιολογεί την ποιότητα των παραγόμενων στατιστικών·(γ) εντοπίζει τομείς ενδεχόμενων βελτιώσεων και τροποποιήσεων που κρίνονται αναγκαίες υπό το πρίσμα των επιτευχθέντων αποτελεσμάτων.Άρθρο 9Μέτρα εφαρμογήςΤα μέτρα εφαρμογής του παρόντος κανονισμού, συμπεριλαμβανομένων των μέτρων για τη συνεκτίμηση οικονομικών και τεχνικών τάσεων, θεσπίζονται σύμφωνα με τη διαδικασία που αναφέρεται στο άρθρο 10 παράγραφος 2. Τα μέτρα αυτά αφορούν:(α) την αναπροσαρμογή του κατώτατου ορίου για τη στατιστική κάλυψη των μεταφορών μέσω εσωτερικών πλωτών οδών (άρθρο 2),(β) την αναπροσαρμογή των ορισμών και τη θέσπιση πρόσθετων ορισμών (άρθρο 3),(γ) την αναπροσαρμογή του πεδίου της συλλογής στοιχείων και του περιεχομένου των παραρτημάτων (άρθρο 4),(δ) τις ρυθμίσεις για τη διαβίβαση στοιχείων στη Eurostat, συμπεριλαμβανομένων των προτύπων για την ανταλλαγή στοιχείων (άρθρο 5),(ε) τις ρυθμίσεις για τη διάδοση των αποτελεσμάτων από τη Eurostat (άρθρο 6),(στ) την ανάπτυξη και τη δημοσίευση μεθοδολογικών προδιαγραφών και κριτηρίων (άρθρο 7).Άρθρο 10Επιτροπή1. Η Επιτροπή επικουρείται από την Επιτροπή Στατιστικού Προγράμματος που συστάθηκε με το άρθρο 1 της απόφασης 89/382/ΕΟΚ, Ευρατόμ.2. Όταν γίνεται παραπομπή στην παρούσα παράγραφο, ισχύουν τα άρθρα 5 και 7 της απόφασης 1999/468/ΕΚ, έχοντας υπόψη τις διατάξεις του άρθρου 8.Η περίοδος που ορίζεται στο άρθρο 5 παράγραφος 6 της απόφασης 1999/468/ΕΚ είναι τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 11Οδηγία 80/1119/ΕΟΚ1. Τα κράτη μέλη παρέχουν τα αποτελέσματα για το έτος 2006 σύμφωνα με την οδηγία 80/1119/ΕΟΚ.2. Η οδηγία 80/1119/ΕΟΚ καταργείται από την 1η Ιανουαρίου 2007.Άρθρο 12Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το Ευρωπαϊκό Κοινοβούλιο Για το ΣυμβούλιοΟ Πρόεδρος Ο ΠρόεδροςΠΑΡΑΡΤΗΜΑ Α Πίνακας A1. Μεταφορά εμπορευμάτων ανά είδος προϊόντος (ετήσια στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Α1» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Χώρα/ περιφέρεια φόρτωσης | 2-γράμματα ή 4-άλφα | εθνικός κωδικός ISO ή NUTS2 |Χώρα/ περιφέρεια εκφόρτωσης | 2-γράμματα ή 4-άλφα | εθνικός κωδικός ISO ή NUTS2 |Είδος μεταφοράς | 1-ψηφία | 1 = Εθνική 2 = Διεθνής (εκτός διαμετακόμισης) 3 = Διαμετακόμιση |Είδος προϊόντος | 2-ψηφία | NST 2000 |Είδος συσκευασίας | 1-ψηφία | 1= Προϊόντα σε εμπορευματοκιβώτια 2= Προϊόντα εκτός εμπορευματοκιβωτίων |Μεταφερθέντες τόνοι | τόνοι |τόνοι-Χλμ. | τόνοι-Χλμ. |ΠΑΡΑΡΤΗΜΑ B Πίνακας B1. Μεταφορές ανά εθνικότητα του πλοίου και ανά είδος πλοίου (ετήσια στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Β1» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Χώρα/ περιφέρεια φόρτωσης | 2-γράμματα ή 4-άλφα | εθνικός κωδικός ISO ή NUTS2 |Χώρα/ περιφέρεια εκφόρτωσης | 2-γράμματα ή 4-άλφα | εθνικός κωδικός ISO ή NUTS2 |Είδος μεταφοράς | 1-ψηφία | 1 = Εθνική 2 = Διεθνής (εκτός διαμετακόμισης) 3 = Διαμετακόμιση |Είδος πλοίου | 1-ψηφία | 1= Αυτοκινούμενη φορτηγίδα 2= Μη αυτοκινούμενη φορτηγίδα 3= Αυτοκινούμενη δεξαμενοφορτηγίδα 4= Μη αυτοκινούμενη δεξαμενοφορτηγίδα 5= Άλλα πλοία μεταφοράς προϊόντων |Εθνικότητα του πλοίου | 2-γράμματα | εθνικός κωδικός ISO |Μεταφερθέντες τόνοι | τόνοι |τόνοι-Χλμ. | τόνοι-Χλμ. |Πίνακας Β2. Κυκλοφορία πλοίων (ετήσια στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Β2» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Αριθμός φορτωμένων πλοίων | Πλοία |Αριθμός κενών πλοίων | Πλοία |Πλοίο-Χλμ. (φορτωμένα πλοία) | Πλοίο-Χλμ. |Πλοίο-Χλμ. (κενά πλοία) | Πλοίο-Χλμ. |ΣΗΜΕΙΩΣΗ: Η υποβολή του παρόντος πίνακα Β2 είναι προαιρετική.ΠΑΡΑΡΤΗΜΑ Γ Πίνακας Γ1. Μεταφορά εμπορευματοκιβωτίων ανά είδος προϊόντος (ετήσια στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Γ1» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Χώρα/ περιφέρεια φόρτωσης | 2-γράμματα ή 4-άλφα | εθνικός κωδικός ISO ή NUTS2 |Χώρα/ περιφέρεια εκφόρτωσης | 2-γράμματα ή 4-άλφα | εθνικός κωδικός ISO ή NUTS2 |Είδος μεταφοράς | 1-ψηφία | 1 = Εθνική 2 = Διεθνής (εκτός διαμετακόμισης) 3 = Διαμετακόμιση |Μέγεθος των εμπορευματοκιβωτίων | 1-ψηφία | 1 = 20’ μονάδες φορτίου 2 = 40’ μονάδες φορτίου 3 = μονάδες φορτίου > 20' και < 40' 4 = μονάδες φορτίου > 40' |Κατάσταση φόρτωσης | 1-ψηφία | 1 = Έμφορτα εμπορευματοκιβώτια 2 = Κενά εμπορευματοκιβώτια |Είδος προϊόντος | 2-ψηφία | NST 2000 |Μεταφερθέντες τόνοι* | τόνοι |τόνοι-Χλμ.* | τόνοι-Χλμ. |TEU | TEU |TEU-Χλμ. | TEU-Χλμ. |* Μόνο για έμφορτα εμπορευματοκιβώτιαΠΑΡΑΡΤΗΜΑ ΔΠίνακας Δ1. Μεταφορές ανά εθνικότητα των πλοίων (τριμηνιαία στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Δ1» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Τρίμηνο | 2-άλφα | «Q1, Q2, Q3 ή Q4» |Είδος μεταφοράς | 1-ψηφία | 1 = Εθνική 2 = Διεθνής (εκτός διαμετακόμισης) 3 = Διαμετακόμιση |Εθνικότητα του πλοίου | 2-γράμματα | εθνικός κωδικός ISO |Μεταφερθέντες τόνοι | τόνοι |τόνοι-Χλμ. | τόνοι-Χλμ. |Πίνακας Δ2. Μεταφορές εμπορευματοκιβωτίων ανά εθνικότητα των πλοίων (τριμηνιαία στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Δ2» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Τρίμηνο | 2-άλφα | «Q1, Q2, Q3 ή Q4» |Είδος μεταφοράς | 1-ψηφία | 1 = Εθνική 2 = Διεθνής (εκτός διαμετακόμισης) 3 = Διαμετακόμιση |Εθνικότητα του πλοίου | 2-γράμματα | εθνικός κωδικός ISO |Κατάσταση φόρτωσης | 1-ψηφία | 1 = Έμφορτα εμπορευματοκιβώτια 2 = Κενά εμπορευματοκιβώτια |Μεταφερθέντες τόνοι* | τόνοι |τόνοι-Χλμ.* | τόνοι-Χλμ. |TEU | TEU |TEU-Χλμ. | TEU-Χλμ. |* Μόνο για έμφορτα εμπορευματοκιβώτιαΠΑΡΑΡΤΗΜΑ E Πίνακας E1. Μεταφορά εμπορευμάτων (ετήσια στοιχεία)Στοιχεία | Κωδικοποίηση | Ονοματολογία | Μονάδα |Πίνακας | 2-άλφα | «Ε1» |Δηλούσα χώρα | 2-γράμματα | εθνικός κωδικός ISO |Έτος | 4-ψηφία | «yyyy» |Σύνολο μεταφερθέντων τόνων | τόνοι |Σύνολο τόνοι-χλμ. | τόνοι-Χλμ. |ΠΑΡΑΡΤΗΜΑ ΣΤ ΟΝΟΜΑΤΟΛΟΓΙΑ ΕΜΠΟΡΕΥΜΑΤΩΝ1. NST -2000Ομάδες NST 2000 | Περιγραφή εμπορευμάτων | Προσδιορισμός ανά εμπορεύματα στα τμήματα CPA |01 | Προϊόντα γεωργίας, θήρας και δασοκομίας, ψάρια και άλλα προϊόντα αλιείας | 01, 02, 05 |02 | Άνθρακας και λιγνίτης· τύρφη· αργό πετρέλαιο και φυσικό αέριο· ουράνιο και θόριο | 10, 11, 12 |03 | Μεταλλικά μεταλλεύματα και άλλα προϊόντα ορυχείων και λατομείων | 13, 14 |04 | Τρόφιμα, ποτά και προϊόντα καπνού | 15, 16 |05 | Υφαντουργικά και υφαντικά προϊόντα, δέρμα και προϊόντα δέρματος | 17, 18, 19 |06 | Ξυλεία και προϊόντα από ξύλο και φελλό (εκτός επίπλων)· είδη καλαθοποιίας και σπαρτοπλεκτικής· χαρτοπολτός, χαρτί και προϊόντα χάρτου, έντυπα και προεγγεγραμμένα μέσα εγγραφής ήχου ή εικόνας | 20, 21, 22 |07 | Οπτάνθρακας, προϊόντα διύλισης πετρελαίου και πυρηνικά καύσιμα | 23 |08 | Χημικές ουσίες, χημικά προϊόντα και συνθετικές ίνες· προϊόντα από ελαστικό και πλαστικές ύλες | 24, 25 |09 | Άλλα μη μεταλλικά ορυκτά προϊόντα | 26 |10 | Βασικά μέταλλα· μεταλλικά προϊόντα, με εξαίρεση τα μηχανήματα και τα είδη εξοπλισμού | 27, 28 |11 | Μηχανήματα και είδη εξοπλισμού π.δ.κ.α.· μηχανές γραφείου και ηλεκτρονικοί υπολογιστές και συσκευές π.δ.κ.α.· εξοπλισμός και συσκευές ραδιοφωνίας, τηλεόρασης και επικοινωνιών· ιατρικά όργανα, όργανα ακριβείας και οπτικά όργανα· ρολόγια κάθε είδους | 29, 30, 31, 32, 33 |12 | Εξοπλισμός μεταφορών | 34, 35 |13 | Έπιπλα· άλλες κατασκευές εμπορευμάτων π.δ.κ.α. | 36 |14 | Δευτερογενείς πρώτες ύλες· αστικά απόβλητα και άλλα απόβλητα που δεν προσδιορίζονται αλλού στη CPA. | 37 + αστικά απόβλητα (ως εγγραφή στο τμήμα 90 της CPA και άλλα απόβλητα που δεν προσδιορίζονται αλλού στη CPA |15 | Ταχυδρομείο, δέματα Σημείωση: ο τίτλος αυτός χρησιμοποιείται κανονικά για εμπορεύματα που μεταφέρονται από ταχυδρομικές υπηρεσίες και εξειδικευμένες ιδιωτικές υπηρεσίες ταχυδρομείου στη NACE αναθ. 1 τμήμα 64 |16 | Εξοπλισμός και υλικό που χρησιμοποιείται στη μεταφορά εμπορευμάτων Σημείωση: ο τίτλος αυτός καλύπτει στοιχεία όπως κενά εμπορευματοκιβώτια, παλέτες, κουτιά, κιβώτια και κυλιόμενους κλωβούς. Καλύπτει επίσης οχήματα που χρησιμοποιούνται ως περιέκτες εμπορευμάτων, ενώ το ίδιο το όχημα μεταφέρεται από άλλο όχημα. Η ύπαρξη κωδικού γι’ αυτό το είδος υλικού δεν προδικάζει το ερώτημα του κατά πόσον παρόμοια υλικά πρέπει να θεωρούνται "εμπορεύματα". Αυτό εξαρτάται από τους κανόνες για τη συλλογή στοιχείων σε κάθε είδος μεταφοράς. |17 | Εμπορεύματα που μετακινούνται στο πλαίσιο μετακόμισης νοικοκυριού ή γραφείου· αποσκευές που μεταφέρονται χωριστά από τους επιβάτες· οχήματα με κινητήρα που μετακινούνται για επισκευή· άλλα μη εμπορεύσιμα εμπορεύματα π.δ.κ.α. |18 | Ομαδοποιημένα εμπορεύματα: μείγμα ειδών εμπορευμάτων που μεταφέρονται από κοινού Σημείωση: ο τίτλος αυτός χρησιμοποιείται όποτε κρίνεται ακατάλληλη η απόδοση των εμπορευμάτων χωριστά στις ομάδες 01-16. |19 | Μη προσδιορίσιμα εμπορεύματα: εμπορεύματα που, για οποιοδήποτε λόγο, δεν μπορούν να προσδιοριστούν και, επομένως, να αποδοθούν στις ομάδες 01-16. Σημείωση: ο τίτλος αυτός προορίζεται για την κάλυψη εμπορευμάτων όταν η μονάδα αναφοράς δεν περιέχει πληροφορίες για το είδος των εμπορευμάτων που μεταφέρονται. |20 | Άλλα εμπορεύματα π.δ.κ.α. Σημείωση: ο τίτλος αυτός καλύπτει κάθε στοιχείο που δεν μπορεί να αποδοθεί σε κάποια από τις ομάδες 01-19. Επειδή οι ομάδες 01-19 προορίζονται για την κάλυψη όλων των προβλέψιμων κατηγοριών μεταφερόμενων εμπορευμάτων, η χρήση της ομάδας 20 πρέπει να θεωρείται ασυνήθης και μπορεί να επισημαίνει ότι υπάρχει ανάγκη περαιτέρω ελέγχου των στοιχείων που υποβάλλονται στο πλαίσιο αυτού του τίτλου. |ΠΑΡΑΡΤΗΜΑ ΖΕΠΕΚΤΑΣΕΙΣ ΤΗΣ ΕΠΙΤΡΕΠΟΜΕΝΗΣ ΠΕΡΙΟΔΟΥ ΓΙΑ ΤΗ ΔΙΑΒΙΒΑΣΗ (άρθρο 5 παράγραφος 2)Κράτος μέλος | Επέκταση της περιόδου διαβίβασης ύστερα από τη λήξη της περιόδου παρακολούθησης | Τελευταίο έτος εφαρμογής της επέκτασης της περιόδου διαβίβασης |Βέλγιο | 8 μήνες | 2009 |[1] ΕΕ L 339, της 24.8.1991, σ. 30.[2] ΕΕ L 184, της 24.8.1991, σ. 23.[3] COM (2001) 370 τελικό.[4] ΕΕ L 339, της 15.12.1980, σ. 30.[5] ΕΕ L 184, 24.8.1991, σ. 23.[6] ΕΕ L 181, της 28.6.1989, σ. 47.